Oversikten er basert på en liste i Harold "Cork" Ansons bok , men er så langt mulig korrigert og supplert med kilder fra blant annet avisoppslag. Det kan herske noe usikkerhet rundt enkelte av rekordhoppene, særlig fra før 2. verdenskrig, både av dem som er tatt med på listen og blant utelatte «rekorder». Dette skyldes uklarhet omkring godkjenning av rekordene. Flere stående hopp som har vært lenger enn daværende gjeldende rekord, har av ulike årsaker ikke blitt godkjent, i de fleste tilfellene fordi de ble gjort som oppvisningshopp eller i renn som ikke var sanksjonert av USAs skiforbund. En del tidlige avisberetninger om «hopprekorder» har dessuten vært mindre pålitelige når det gjelder å skille mellom stående hopp og fall.